Clima ecuatorial

miniatura|250x250px| Climograma da localidade amazónica peruana de Iquitos. Véxase a regularidade térmica e das precipitacións. O maior pico de precipitación prodúcese en marzo e o segundo en novembro.
O clima ecuatorial, ou clima de selva tropical, é un tipo de clima tropical que se atopa xeralmente (pero non sempre) ao longo do ecuador terrestre. As rexións con este clima adoitan presentar bosques tropicais, e denota o grupo Af na clasificación climática de Köppen-Geiger. O clima ecuatorial é normalmente quente e húmido. Os lugares con este clima atópanse normalmente a menos de 10 graos de latitude desde o ecuador.

 Descrición 
O clima ecuatorial adoita caracterizarse por altas temperaturas medias do aire; entre 24 °C e 27 °C, cunha media mensual sempre superior aos 18 °C e pola elevada pluviosidade (máis de 2000 mm de precipitación total anual e media mensual superior a 60 mm en todos os meses do ano).

A maioría das rexións con clima ecuatorial concéntranse dentro dunha banda de 10° de latitude arredor do ecuador, razón que xustifica a atribución da designación de ecuatorial que se lle dá ao tipo. A dinámica da atmosfera nestas rexións está dominada pola presenza da Zona de Converxencia Intertropical e o predominio de fenómenos de tipo convectivo, producindo precipitacións intensas xeralmente asociadas a treboadas durante o período máis caloroso do día (primeiro da tarde). As altas temperaturas aseguran unha alta evapotranspiración.

A converxencia dos ventos alisios, a alta evaporación e as altas temperaturas, garantindo unha elevada humidade absoluta, permiten o transporte atmosférico de grandes masas de vapor de auga, garantindo que mesmo en rexións continentais afastadas dos océanos, a humidade relativa do aire siga sendo elevada e a convección. A capacidade de xeración de precipitacións é elevada durante todo o ano. Nestas rexións, é habitual que a precipitación media anual estea entre 3000 mm e 3500 mm anuais, case na súa totalidade de orixe convectiva derivada da presenza da célula de Hadley sobre a rexión.

Como resultado, nas rexións de clima ecuatorial non existe unha estación seca definida e a temperatura do aire é elevada durante todo o ano, cun rango de temperatura anual inferior a 4 °C e un rango de temperatura diaria inferior a 10 °C.

 Distribución 
miniatura|250x250px| A bacía do río Amazonas ten un bioma típico dos climas ecuatoriais.
O clima ecuatorial é máis frecuentemente encontrado en América do Sur, África Central, sueste asiático e Oceanía. Non obstante, os microclimas ecuatoriais atópanse en moitas outras rexións (por exemplo, no extremo norte do Estado australiano de Queensland).

Ademais, aínda que os climas das selvas tropicais adoitan estar preto do ecuador (de aí o nome de "clima ecuatorial"), hai unha serie de casos nos que o clima se atopa a certa distancia do ecuador. Por exemplo, as cidades de Santos no Brasil e Fort Lauderdale nos Estados Unidos non só están lonxe do ecuador, senón que están fóra dos trópicos. Porén, ambas as cidades teñen un clima ecuatorial, aínda que con períodos do ano notabelmente máis fríos e cálidos.

 Vexetación e agricultura 
Como consecuencia das elevadas precipitacións, temperatura e humidade, o bioma característico das rexións de clima ecuatorial é o bosque ecuatorial, unha formación vexetal marcada polo predominio de árbores grandes e medianas, con formacións higrófilas e frondosas. A biodiversidade destes bosques é unha das máis altas da Terra, así como a súa biomasa por superficie, o que significa que a maior parte dos nutrientes dispoñíbeis son captados na biomasa viva, sendo a rápida descomposición un mecanismo esencial para manter o equilibrio ecolóxico destas formacións.

A agricultura nestas rexións é xeralmente difícil xa que os nutrientes, unha vez destruída a cuberta forestal, son rapidamente lixiviados polas altas precipitacións. Aínda así, cultívase a mandioca, iute e arroz, sendo cada vez máis áreas ocupadas por plantacións para a produción de aceite de palma para biocombustíbel.

 Biodiversidade 

 Fauna e flora 
miniatura| Os tucáns son unha familia común de aves no clima ecuatorial.
A combinación de clima suave e abundante choiva proporciona unha grande variedade de especies vexetais. Estímase que hai 15 millóns de especies de plantas e animais nos bosques ecuatoriais. O bosque ecuatorial alberga seres vivos de tamaños moi dispares. Os seres máis pequenos son bacterias que axudan co ciclo dos nutrientes, como no ciclo do nitróxeno. Desa forma, os bosques ecuatoriais non teñen unha grande capa de nutrientes no solo, xa que a maioría deles xa están vinculados aos seres vivos. Un dato interesante é que algúns animais poden pasar toda a súa vida nas árbores. Os principais tipos de animais son monos, cobras, roedores, insectos, anfibios e aves.

 Cidades destacadas con clima ecuatorial 

África
  Moroni, Comores
  Kisumu, Kenya
  Antalaha, Madagascar
  Manakara, Madagascar
  Toamasina, Madagascar
  Kampala, Uganda

América do Norte
  West Palm Beach, Estados Unidos
  Boca Raton, Estados Unidos
  Fort Lauderdale, Estados Unidos

América Central
  Punta Gorda, Belize
  Limón, Costa Rica
  Higüey, República Dominicana
  Puerto Barrios, Guatemala
  La Ceiba, Honduras
  Port Antonio, Xamaica
  Bluefields, Nicaragua
  Changuinola, Panamá

América do Sul
  Belém, Pará, Brasil
  Macapá, Brasil
  Salvador, Baía, Brasil
  Florencia, Colombia
  Medellín, Colombia
  Puyo, Ecuador
  Saint-Laurent-du-Maroni, Güiana Francesa
  Georgetown, Güiana
  Iquitos, Perú
  Paramaribo, Suriname

Asia  Sri Jayawardenepura Kotte, Sri Lanka
  Bandar Seri Begawan, Brunei
  Jayapura, Indonesia
  Padang, Indonesia
  Tangerang, Indonesia
  Ipoh, Malaisia
  Johor Bahru, Malaisia
  Malaca, Malaisia
  Singapur
  Nakhon Si Thammarat, Tailandia
  Dávao, Filipinas
  Tacloban, Filipinas
  Ishigaki, XapónOceanía'''
  Hilo, Estados Unidos
  Innisfail, Australia
  Suva, Fiji
  Tabubil, Papúa-Nova Guinea
  Lae, Papua-Nova Guiné
   Honiara, Illas Salomón
  Apia, Samoa
  Pago Pago, Samoa Americana
  Port Vila, Vanuatu
  Funafuti, Tuvalu
  Nukuʻalofa, Tonga
  Majuro, Illas Marshall
  Palikir, Micronesia
  Tarawa, Kiribati

 Exemplos 

 Notas 

 Véxase tamén 

 Outros artigos 
 Trópicos
 Ecuador terrestre
 Clima

 Ligazóns externas 





Categoría:Clima
Categoría:Climatoloxía
Categoría:Meteoroloxía